Ferðaþjónustuklasinn All Senses hélt ársfund þriðjudaginn 14. ágúst sl . Þar var sagt frá starfi hópsins , meðal annars kynningum og markaðsstarfi erlendis . Mikill hugur er sem fyrr í All Senses félögum enda fékk hópurinn Frumkvöðlaverðlaun Vesturlands í vor fyrir árangursríkt samstarf . Við þetta tækifæri var skrifað undir samning milli Vaxtarsamnings Vesturlands og All Senses . Samningurinn felur í sér að All Senses fær fjárhagslegan stuðning til að verða leiðandi afl innan Vaxtarsamningsins á sviði ferðaþjónustunnar . Samingurinn er til þriggja ára og í honum felst meðal annars að örva samstarf ferðaþjónustuaðila á Vesturlandi , að efla nýsköpun og markaðssetningu í ferðaþjónustu á Vesturlandi , að auka þekkingarstig ferðaþjónustuaðila á Vesturlandi og að fjölga samkeppnishæfum fyrirtækjum og störfum í ferðaþjónustu á Vesturlandi . Hansína B. Einarsdóttir skrifaði undir samninginn fyrir hönd All Senses . Hún segir í samtali við Skessuhorn að samninginn sé enn ein viðurkenningin á starfi hópsins og sönnun þess að hann sé á réttri leið . „ Samningurinn felur einnig í sér að við munum opna All Senses fyrir fleiri aðilum og bjóða upp á nokkrar tegundir af aðild , til að koma á móts við ólíkar þarfir ferðaþjónustaðila og nýta betur fjármagnið sem úthlutað er til ferðaþjónustu , ” segir Hansína . Torfi Jóhannesson , verkefnisstjóri Vaxtarsamningsins segir samninginn gerðan í anda þeirrar hugmyndafræði sem einkennir nútímabyggðastefnu . „ Mönnum er farið að skiljast að það er árangursríkara að styðja við sjálfsprottna vaxtarspota atvinnulífsins frekar en hið opinbera sé að ákveða fyrirfram hvað fólk eigi að gera , eða einbeiti sér að varnarbaráttu . ” Hansína bætir við að með þessu samstarfi sé verið að stofna ferðaþjónustuklasa sem yfirtekur þau verkefni sem All senses hefur unnið að , þótt hópurinn sem slíkur verið alls ekki lagður niður . „ Meðal verkefna er frumsýning á kvikmynd um Vesturland 4. september sem sveitarfélög á svæðinu hafa styrkt . Einnig er verið að þróa tilraunaverkefni sem er hálft starf við Skandinavískaferðaskrifstofu . Starfsmaðurinn yrði íslenskur , þjálfaður á Vesturlandi og myndi hans aðal starf vera að selja ferðir hingað á Vesturland . Fjármunir sem notaðir hafa verið til að fara á sýningar erlendis verða settir í þetta verkefni . Ætlunin er að reyna þetta í rúmt ár og endurmeta stöðuna og gagnsemina að þeim tíma loknum , “ sagði Hansína .